Danmark forbyder salg af Easee-ladeboksen

Hidtil har Sikkerhedsstyrelsen ikke haft anmærkninger. Men nu hedder det, at elladestikket Easee Home og Charge ikke er i overensstemmelse med gældende produktstandarder.

Det er en beslutning taget i samråd med Sikkerhedsstyrelsen og andre myndigheder. Det betyder, at Easee har stoppet salget af elladestikket til både virksomheder og forbrugere. Det sker adskillige måneder efter at at Sverige, som de første, fjernede produktet fra hylderne.

Seks lande har valgt at forbyde ladeboksen. Ud over Sverige og Danmark er det Belgien, Holland, Island og Østrig.

I hjemlandet Norge har Nasjonal kommunikasjonsmyndighet (Nkom) valgt at afvente resultatet af Easees anke i Förvaltningsrätten i Karlstad.

Det norske selskab er angiveligt i dialog med de danske myndigheder, og har fremlagt en konkret plan for, hvordan de vil rette op på den dokumentation, der på nuværende tidspunkt mangler.

Samtidig arbejder Easee på at skaffe kapital til at lancere en ny produktserie. Håbet er, at den kommer til salg i starten af efteråret.

Læs mere om sagens forløb:

Populær ladeboks får kritik af svensk myndighed (9. februar).

Afviser kritik af populær ladeboks (16. februar).

Ladestander får salgsforbud i Sverige (15. marts).

Nye Easee-problemer: Holland truer med forbud (10. april).

Nyt nederlag til norsk ladeboks (9. juni).

Norge dumper også Easee-ladeboksen (12. juni).

Vil løse salgsforbud med klistermærker (20. juni).

Klar med ny ladeboks til august (19. juli).

Inkassosagerne vælter ind over Easee (25. juli).

Danmark forbyder salg af Easee-ladeboksen